CELEX: 52013DP0106
Language: et
Date: 2013-04-16 00:00:00
Title: Euroopa Parlamendi 16. aprilli 2013. aasta otsus Hans-Peter Martini puutumatuse äravõtmise taotluse kohta (2012/2326(IMM))

5.2.2016   
            
            
               ET
            
            
               Euroopa Liidu Teataja
            
            
               C 45/97
            
         P7_TA(2013)0106
   Hans-Peter Martini puutumatuse äravõtmise taotlus
   Euroopa Parlamendi 16. aprilli 2013. aasta otsus Hans-Peter Martini puutumatuse äravõtmise taotluse kohta (2012/2326(IMM))
   (2016/C 045/16)
   
      Euroopa Parlament,
   
               —
            
            
               võttes arvesse Hans-Peter Martini puutumatuse äravõtmise taotlust, mille Austria Vabariigi alaline esindaja Euroopa Liidu juures edastas 27. juunil 2012. aastal seoses Viini prokuratuuris menetluses oleva kohtuasjaga ja millest anti teada Euroopa Parlamendi täiskogu istungil 12. detsembril 2012. aastal,
            
         
               —
            
            
               olles vastavalt kodukorra artikli 7 lõikele 3 Hans-Peter Martini 20. veebruaril 2013 ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artiklit 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. oktoobri 2008. aasta, 21. oktoobri 2008. aasta, 19. märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse oma 13. septembri 2011. aasta otsust Hans-Peter Martini puutumatuse äravõtmise taotluse kohta (2),
            
         
               —
            
            
               võttes arvesse Austria põhiseaduse artiklit 57,
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0106/2013),
            
         
               A.
            
            
               arvestades, et Viini prokuratuuri taotluse alusel, mis edastati 29. aprillil 2011. aastal ja millest anti teada täiskogu istungil 12. mail 2011. aastal, otsustas Euroopa Parlament 13. septembril 2011. aastal Euroopa Parlamendi liikmelt Hans-Peter Martinilt puutumatuse ära võtta seoses erakonna vahendite väärkasutamisest tulenevate väidetavate süütegudega, mille suhtes kohaldatakse erakonnaseaduse § 2b;
            
         
               B.
            
            
               arvestades, et Viini prokuratuur on nüüd esitanud taotluse Hans-Peter Martini puutumatuse äravõtmise pikendamiseks, et läbi viia tema suhtes eeluurimine, sest esitatud on uusi süüdistusi, mis puudutavad eelkõige väidetavat pettust;
            
         
               C.
            
            
               arvestades, et Hans-Peter Martini puutumatuse äravõtmise pikendamine on eelkõige seotud väidetava suure pettuse juhtumiga, mille suhtes kohaldatakse Austria kriminaalkoodeksi § 146 ja § 147 lõiget 3;
            
         
               D.
            
            
               arvestades, et Euroopa Liidu privileegide ja immuniteetide protokolli artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               E.
            
            
               arvestades, et Austria põhiseaduse artikli 57 lõike 2 kohaselt võib Rahvusnõukogu liikmeid vahistada kuriteo korral ainult Rahvusnõukogu nõusolekul, v.a juhul, kui nad tabatakse õigusrikkumiselt, ja arvestades, et ka Rahvusnõukogu liikmete kodu läbiotsimiseks on vaja Rahvusnõukogu nõusolekut; arvestades, et Austria põhiseaduse artikli 57 lõike 3 kohaselt ei tohi Rahvusnõukogu liikmete suhtes võtta süüteoga seotud ametlikke meetmeid ilma Rahvusnõukogu nõusolekuta, v.a juhul, kui on ilmne, et süütegu ei ole seotud parlamendiliikme poliitilise tegevusega, ja arvestades, et kui parlamendiliige või kolmandik asjaomase alalise komisjoni liikmetest seda taotleb, siis peab asjaomane asutus taotlema selle sätte kohaselt Rahvusnõukogult otsust selle kohta, kas selline seos on olemas;
            
         
               F.
            
            
               arvestades, et Euroopa Liidu privileegide ja immuniteetide protokolli artikkel 9 ega Austria põhiseaduse artikkel 57 ei takista Hans-Peter Martinilt puutumatuse äravõtmist;
            
         
               G.
            
            
               arvestades, et seetõttu on kõnealuse juhul soovitatav parlamendiliikme puutumatus ära võtta;
            
         
            
               1.
            
            
               otsustab Hans-Peter Martini puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Austria pädevatele ametiasutustele ja Hans-Peter Martinile.
            
         
      (1)  Otsus kohtuasjas 12. mai 1964. aasta 101/63: Wagner vs. Fohrmann ja Krier, EKL 1964, lk 195; otsus kohtuasjas 10. juuli 1986. aasta 149/85: Wybot vs. Faure ja teised, EKL 1986, lk 2391; otsus kohtuasjas 15. oktoobri 2008. aasta T-345/05: Mote vs. Euroopa Parlament, EKL 2008, lk II-2849; otsus liidetud kohtuasjades 21. oktoobri 2008. aasta C-200/07 ja C-201/07: Marra vs. De Gregorio ja Clemente, EKL 2008, lk I-7929; otsus kohtuasjas 19. märtsi 2010. aasta T-42/06: Gollnisch vs. Euroopa Parlament ning otsus kohtuasjas 6. septembri 2011 aasta C-163/10: Patriciello, EKL 2010, lk II-1135.
   
      (2)  ELT C 51 E, 22.2.2013, lk 150.